स्टरलाइट ने द. अफ्रीकी कंपनी का अधिग्रहण पूरा किया  
स्टरलाइट इंडस्ट्रीज ने दक्षिण अफ्रीका की खनन कंपनी ब्लैक माउंटेन माइनिंग की 74 प्रतिशत हिस्सेदारी का 26 करोड़ डॉलर में अधिग्रहण पूरा कर लिया है।
वेदांता समूह की कंपनी स्टरलाइट इंडस्ट्रीज ने दक्षिण अफ्रीका की खनन कंपनी ब्लैक माउंटेन माइनिंग लिमिटेड की 74 प्रतिशत हिस्सेदारी का 26 करोड़ डॉलर (1,186.25 करोड़ रुपये) में अधिग्रहण पूरा कर लिया है।  बंबई शेयर बाजार को भेजी सूचना में कंपनी ने कहा है कि उसने इस सौदे के लिए कुल 34.8 करोड़ डॉलर (1,587. 75 करोड़ रुपये) अदा किए हैं। वेदांता समूह की कंपनी ने शेयरधारकों का 8.8 करोड़ डॉलर (401.50 करोड़ रुपये) का ऋण भी खत्म किया है।